Национален отбор по футбол на Тринидад и Тобаго
Националният отбор по футбол на Тринидад и Тобаго е представителният отбор на карибската държава Тринидад и Тобаго и се контролира от Футболната федерация на Тринидад и Тобаго. Сред тринидадските национали се отличават имената на Дуайт Йорк, Стърн Джон и Шака Хислоп. Отборът играе на световното първенство по футбол в Германия през 2006 г. Преобладаващото мнение е, че националният отбор на Тринидад и Тобаго по това време е най-добрият на Карибите, като дотогава е печелил Карибската купа осем пъти.

На 12 октомври 2005 г. Тринидад и Тобаго побеждава Мексико с 2:1 след две попадения на Стърн Джон. Така националният отбор завършва на четвърто място във финалния квалификационен кръг на КОНКАКАФ и играе плейоф със завършилия на пето място в азиатската зона отбор – Бахрейн. След равенство 1:1 в столицата на Тринидад и Тобаго Порт ъф Спейн, представителният отбор на карибската държава побеждава азиатците в столицата Манама с 1:0, и така се класират за първи път на финали на световно първенство по футбол. Старши треньор на отбора от 2005 г. е Лео Беенхакер.

Тринидад и Тобаго играят срещу Демерара и Барбадос за Мартинес Шилд между 1923 и 1933 г. Технически първият мач на Тринидад и Тобаго завършва с резултат 1:1 срещу Демерара, но липсва документация за това.

Рекорди 
 Най-много мачове за националния отбор: Ангъс Ийв (118)
 Най-много голове за националния отбор: Стърн Джон (64)
 Най-голяма победа: 11:0 срещу Аруба през юни 1989 г.
 Най-голяма загуба: 7:0 срещу Мексико на 8 октомври 2000 г.

Участие на световни първенства 
 1930 – 1962: Не участва в квалификациите.
 1966 – 2002: Не се класира за финалите.
 2006: Класира се за финалите.

Участие в турнира за Златната купа на КОНКАКАФ 
 1991: Първи кръг
 1991: Първи кръг
 1993: Не се класира
 1996: Първи кръг
 1998: Първи кръг
 2000: Полуфинал
 2002: Първи кръг
 2003: Не се класира
 2005: Първи кръг
 2007: Първи кръг

Известни национали 
 Марвин Андрюс
 Кристофър Бирчал
 Корнел Глен
 Ейвъри Джон
 Стърн Джон
 Кенуин Джоунс
 Ангъс Ийв
 Клейтън Инс
 Дуайт Йорк
 Ръсел Латапи
 Джейсън Скотланд
 Шака Хислоп

Външни препратки 
  Националният отбор по футбол на Тринидад и Тобаго на сайта на ФИФА

Тринидад и Тобаго
Футбол в Тринидад и Тобаго